Az iskolákban hagyomány, hogy az osztályok évenként kiránduláson vesznek részt. Véleményem szerint ez jót tesz az osztályközösségnek.

Elsősorban azáltal erősíti az osztályközösséget, hogy együtt kell megoldani a feladatokat, a felmerülő problémákat. Oda kell figyelni egymásra, hogy például mindenkinek legyen helye a vonaton való átszállásnál. Ez utóbbi az osztályközösség mellett fejleszti a problémamegoldó készséget is.

Az is erősíti az osztályközösséget, hogy az együtt töltött idő alatt az osztály tagjai jobban megismerhetik egymást és jobban szót tudnak érteni. Valamint ezek mellett a közösen gyűjtött emlékek összekovácsolják az osztályt. Azonban vannak hátrányai is például az, hogy ha valaki nem ment el utána kellemetlenül érezheti magát amikor az osztálytásai mesélik a kiránduláson szerzett élményeiket.

Az osztálykirándulás után pedig a közös emlékek összekovácsolják az osztályt.

Szóval szerintem ez egy nagyon jó hagyomány, amit a jövő generációinak is meg kellene tartania.

Annak hogy évente osztálykirándulások szoktak lenni sok előnye, és hátránya van.

Elsősorban az osztálykirándulás azért erősítheti az osztályt, mivel sok közös emléket gyűjthetnek, ami később összetartja az osztályt. Azt is az előnyök közé sorolhatjuk, hogy kötelezően együtt kell tölteni az időt, amiben jobban megismerhetik egymást. Valamint az is mellette áll, hogy az ott kapott feladatokat vagy problémákat együtt kell megoldaniuk és így az osztály egy csapattá kovácsolódik. Viszont az utóbbi kettő könnyen az ellentétjére fordulhat. Hiszen lehetséges például hogy inkább külön csoportokba vállnak, és így csak egy csoporton belül működnek együtt, nem pedig egy egész osztályként. Valamint az is megtörténhet, hogy ha sok időt töltenek együtt egy helyen, könnyen felidegesíthetik egymást. És az is az hátránya lehet, hogy valaki nem tud ott lenni az osztálykiránduláson, ezért később rosszul érezheti magát amikor az osztálytársai mesélik neki az élményeket.

De végül szerintem az osztályközösségnek jót tesz ha együtt kirándulnak. Hiszen, más emlékeik is lehetnek a tanuláson kívül is. És végül mindig megéri a bele fektetett energiát.